CELEX: 52012PC0534
Language: lv
Date: 2012-09-24
Title: Priekšlikums PADOMES LĒMUMS, ar ko pieņem Eiropas Savienības nostāju Pasaules tirdzniecības organizācijas Vispārējā padomē par Laosas Tautas Demokrātiskās Republikas iestāšanos Pasaules tirdzniecības organizācijā

|
			
		
		
		52012PC0534
		
			Priekšlikums PADOMES LĒMUMS, ar ko pieņem Eiropas Savienības nostāju Pasaules tirdzniecības organizācijas Vispārējā padomē par Laosas Tautas Demokrātiskās Republikas iestāšanos Pasaules tirdzniecības organizācijā /* COM/2012/0534 final - 2012/0255 (NLE) */
			
				
		
		
			
			   	PASKAIDROJUMA RAKSTS
I. IEVADS
Pasaules tirdzniecības organizācijas
(PTO) dalībvalstu un Laosas Tautas Demokrātiskās Republikas
(Laosas TDR) vienošanās par Laosas TDR iestāšanās
nosacījumiem organizācijā ir nobeiguma posmā. Tas
panākts pēc 14 gadu ilgām sarunām, kas sākās
1997. gadā, kad Laosas TDR iesniedza pieteikumu par iestāšanos
PTO. Laosas TDR pieteikumu par iestāšanos izskatīja saskaņā
ar PTO Vispārējās padomes 2002. gada 10. decembra
lēmumu par vismazāk attīstīto valstu iestāšanos, un
patlaban ar Padomes lēmumu jāapstiprina Laosas TDR
iestāšanās nosacījumi, pirms ES var oficiāli atbalstīt
Laosas TDR iestāšanos.
Iestāšanās nosacījumu
kopsavilkums ir izklāstīts turpmāk dokumentā.
II. LAOSAS TDR IESTĀŠANĀS
PTO NOSACĪJUMU KOPSAVILKUMS PA NOZARĒM
Saistību kopums
Laosas TDR iestāšanās grafikā
vidējā galīgā saistošā likme (FBR) ir
18,4 %.
Lai gan vidējā FBR
lauksaimniecības produktiem ir nedaudz zemāka (17,8 %) par likmi
rūpniecības precēm (18,6 %), tarifa likmes ir
augstākas lauksaimniecībā (90 % pretstatā 50 %).
Laosa piemēros FBR no
iestāšanās dienas; pārejas periods noteikts tikai dažiem
produktiem (rīsi, labība, naftas produkti).
Minētie
vidējie tarifu līmeņi ir diezgan pieņemami, ņemot
vērā Laosas TDR kā vismazāk attīstītās
valsts statusu, tās mazo ekonomiku un neaizsargātību. ES
iepriekšējā praksē attiecībā uz vismazāk
attīstītajām valstīm salīdzinoša izmēra
ekonomikās minētie tarifu līmeņi ir pieņemti kā
samērīgi.
Rūpniecības preces 
–              
Vidējā galīgā saistošā
likme produktiem, kas nav lauksaimniecības produkti, ir 18,61 %.
–              
Augstākās vidējās likmes (apm.
35 %) ir ādas, mēbeļu un koksnes ražošanas nozarēs.
–              
Zemākās likmes (apm. 7 %) ir IT
produktu, lauksaimniecības iekārtu un tērauda
izstrādājumu ražošanas nozarēs.
–              
Tarifu augstākās likmes dažādās
rūpniecības nozarēs ir 50 % vai zemākas;
vienīgais izņēmums ir likmes motociklu ražošanas nozare —
60 %.
Lauksaimniecības preces 
–              
Vidējā galīgā saistošā
likme produktiem, kas ir lauksaimniecības produkti, ir 17,9 %.
–              
Tarifu augstākās likmes
lauksaimniecībā ir rīsu ražošanā — 80 % un 90 %,
kā arī tabakas un kafijas ražošanā — 60 %.
Pakalpojumi 
Laosas TDR īpašo saistību grafiks
attiecībā uz pakalpojumiem ir apmierinošs, ņemot vērā
tās kā vismazāk attīstītās valsts statusu. Laosas
TDR uzņemsies saistības attiecībā uz pieeju tirgum un
valsts režīmu daudzās pakalpojumu nozarēs, tostarp
profesionālo, datoru un citu uzņēmējdarbības
pakalpojumu, sakaru pakalpojumu (kurjerpasts un telekomunikāciju
pakalpojumi), būvniecības, izplatīšanas, privātās
izglītības, vides, finanšu (apdrošināšanas un banku), ar
privāto veselības valsts aprūpi saistītu, tūrisma un
transporta (gaisa transports) pakalpojumu jomā. 
Saistības saskaņā ar
protokolu
Iestāšanās procesa
pēdējā posmā, kurā bija iesaistītas daudzas
puses, PTO dalībnieki kopīgi centās nodrošināt Laosas TDR
tirdzniecības likumu un iestāžu principiālu atbilstību PTO
noteikumiem un līgumiem, izklāstot tos pievienošanās
protokolā un darba grupas ziņojumā. ES ir īpaši nozīmīgi
turpmāk izklāstītie jautājumi.
Tirdzniecības tiesības
Laosas TDR apstiprināja, ka tā
piešķirtu reģistrēta importētāja tiesības PTO
dalībvalsts fiziskai vai juridiskai personai neatkarīgi no tā,
vai tā fiziski atrodas Laosas TDR un ir veikusi investīcijas Laosas
TDR, attiecībā uz ierobežotu ražojumu klāstu (rīsi, nafta,
gāze un konkrēti dzelzs un tērauda izstrādājumi) ne
vēlāk kā divus gadus no iestāšanās dienas PTO un
attiecībā uz visām citām precēm — no
iestāšanās dienas. Ar tādiem pašiem nosacījumiem Laosas TDR
nediskriminējošā un neierobežojošā veidā piešķirs tirdzniecības
tiesības atbilstoši PTO nolīgumiem. No iestāšanās dienas
visas nodevas un maksas par sniegtajiem pakalpojumiem, kuras piemērotas
par importu un eksportu vai saistībā ar to, būs
saskaņā ar PTO nolīgumiem.
Muitas vērtējums
Līdz iestāšanās dienai Laosas
TDR pilnībā piemēros PTO noteikumus saistībā ar muitas
vērtējumu, ieskaitot PTO Nolīgumu par 1994. gada GATT
VII panta un I pielikuma īstenošanu (Skaidrojošās
piezīmes).
Svarīgākās jomas, kurās
pieprasīts pārejas periods
Sekundārie tiesību akti: Laosas TDR ir sākusi izstrādāt tiesību aktus,
tomēr tai ir nepieciešams 5 gadu pārejas periods pēc
iestāšanās, lai spēkā stātos tie tiesību akti,
kas ir saderībā ar noteikumiem PTO Nolīgumā par
aizsargpasākumiem. Laosas TDR norādīja, ka līdz tam
brīdim tā parasti rīkosies tikai saskaņā ar
minētajiem noteikumiem. 
Tirdzniecības tehniskie
šķēršļi (TBT): Laosas TDR
pakāpeniski īstenos PTO Nolīgumu par tehniskajiem
šķēršļiem tirdzniecībā, panākot, ka no
2015. gada 1. janvāra tas ir ieviests pilnībā.
Sanitārie un fitosanitārie (SFS)
pasākumi: Laosas TDR iesniedza rīcības
plānu par SFS nolīguma īstenošanu. Līdz 2012. gada
31. decembrim tiks panākta Laosas TDR tiesiskā regulējuma
atbilstība SFS nolīgumam pārtikas nekaitīguma,
dzīvnieku un augu veselības jomā. Pilna ieviešana sāksies
no 2015. gada 1. janvāra.
Intelektuālā īpašuma
tiesības: līdz pievienošanās dienai
Laosas TDR būs pieņēmusi tiesību aktus, ar ko tās
intelektuālā īpašuma tiesību regulēšanas
mehānisms tiks saskaņots ar PTO noteikumiem; pilna ieviešana tiks
nodrošināta līdz 2016. gada decembrim.
Pārredzamība: Laosas TDR apņēmās triju gadu laikā pēc
iestāšanās izveidot oficiālo vēstnesi. Līdz tam
brīdim Laosas TDR pildīs saistības, publikācijas izvietojot
oficiālās vietnēs vai laikrakstos. 
III. IETEIKUMS
Iesniedzot Padomei apstiprināšanai Laosas
TDR iestāšanās noteikumus PTO, Komisija uzskata, ka šie noteikumi ir
līdzsvarots, tomēr vērienīgs tirgus atvēršanas
saistību kopums, kas nodrošinās ievērojamus ieguvumus gan Laosas
TDR, gan tās PTO tirdzniecības partneriem.
2012/0255 (NLE)
Priekšlikums
PADOMES LĒMUMS,
ar ko pieņem Eiropas Savienības
nostāju Pasaules tirdzniecības organizācijas
Vispārējā padomē par Laosas Tautas Demokrātiskās
Republikas iestāšanos Pasaules tirdzniecības organizācijā
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 91. pantu,
100. panta 2. punktu un 207. panta 4. punktu
saistībā ar tā 218. panta 9. punktu,
ņemot vērā Eiropas Komisijas
priekšlikumu,
tā kā:
(1)       Laosas Tautas
Demokrātiskās Republikas (Laosas TDR) valdība 1997. gada
16. jūlijā iesniedza pieteikumu par pievienošanos Pasaules
tirdzniecības organizācijas (PTO) dibināšanas līgumam
saskaņā ar minētā līguma XII pantu.
(2)       Lai panāktu vienošanos
par iestāšanās noteikumiem, kas būtu pieņemami Laosas TDR
un visām PTO dalībvalstīm, 1998. gada
19. februārī tika izveidota Laosas TDR iestāšanās
darba grupa.
(3)       Komisija Savienības
vārdā risināja sarunas par Laosas TDR visaptverošu tirgus
atvēršanas saistību kopumu, kas ir Savienības interesēs un atbilst
Laosas TDR attīstības līmenim.
(4)       Šīs saistības tagad
ir iekļautas Laosas TDR iestāšanās protokolā PTO.
(5)       Paredzams, ka
iestāšanās PTO būs pozitīvs un ilgstošs ieguldījums
Laosas TDR ekonomisko reformu un ilgtspējīgas attīstības
procesā.
(6)       Tāpēc būtu
jāapstiprina iestāšanās protokols.
(7)       PTO dibināšanas
līguma XII pantā noteikts, ka iestāšanās noteikumi ir
savstarpēji jāsaskaņo valstij, kas iestājas, un PTO, un PTO
ministru konferencei jāapstiprina iestāšanās noteikumi no PTO
puses. PTO dibināšanas līguma IV panta 2. punktā
noteikts, ka laikposmā starp ministru konferencēm tās funkcijas
pilda Vispārējā padome.
(8)       Tādēļ ir
nepieciešams noteikt Savienības nostāju, kas jāieņem PTO
ministru konferencē par Laosas TDR iestāšanos PTO,
IR PIEŅĒMUSI ŠO LĒMUMU. 
Vienīgais pants
1.           Eiropas Savienības
nostāja, kas jāieņem Pasaules Tirdzniecības
organizācijas Vispārējā padomē par Laosas Tautas
Demokrātiskās Republikas iestāšanos PTO, ir atbalstīt
iestāšanos.
2.           Šis lēmums stājas
spēkā tā pieņemšanas dienā. 
Briselē,
                                                                       Padomes
vārdā —
                                                                       priekšsēdētājs